HideWin
På en arbejdsplads eller i et fyldt hjem kan det være svært at holde sit arbejde på computeren hemmeligt. Med med HideWin skal der kun et enkelt klik til.

Så snart installationen er færdig, kommer der et lille grønt ikon nederst til højre i proceslinjen. Prøv nu at åbne to helt tilfældige og forskellige mapper eller programmer på din harddisk. Hvis du så højreklikker på det lille, grønne ikon, får du en menu. Navnene på mapperne og programmerne står på menuen. Prøv at sætte flueben ved en af dem. Programmet eller mappen forsvinder nu fra skrivebordet. Fjern fluebenet, og det dukker op igen.

Hvis du med et højreklik på ikonet vælger Program Manager, forsvinder alle ikoner fra skrivebordet. Ud for hvert punkt på listen står en genvej på tastaturet.

Hvis du med venstre musetast dobbeltklikker på det grønne ikon, får du en oversigt over de mapper og programmer, du i øjeblikket kan styre med HideWin. Dobbeltklik på et af navnene, og du kan ændre genvejstasterne. Hvis du giver dem alle sammen samme genvejstast, kan du med et enkelt tryk på tastaturet få alt til at forsvinde midlertidigt fra skærmen. Med samme genvejstast tryller du det hele frem igen.